**Ministru kabineta rīkojuma projekta “Par apropriācijas pārdali Vides aizsardzības un reģionālās attīstības ministrijas budžeta ietvaros”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta rīkojuma projekts (turpmāk – Projekts) paredz veikt apropriācijas pārdali par kopējo summu 1 327 876 euro Vides aizsardzības un reģionālās attīstības ministrijas (turpmāk – VARAM) resora ietvaros, kam nepieciešams Ministru kabineta lēmums, jo apropriācijas pārdale saistīta ar 2018.gadā neizmantoto finansējumu 2016.-2018. gada budžeta neatliekamajām pasākumam “Salaspils kodolreaktora likvidācijas pasākumu kopuma izpildes nodrošināšana” (turpmāk – Pasākums). Projektam nav ietekmes uz valsts budžetu.Projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar likuma “Par valsts budžetu 2018.gadam” 31.panta piektajai daļai, saskaņā ar kuru apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām un starp neatliekamo pasākumu 2016.-2018. gadam izlietojuma mērķiem budžeta resoram likumā noteiktās apropriācijas ietvaros var veikt, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt šādu apropriācijas pārdali, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā ir izstrādāta Radioaktīvo atkritumu pārvaldības programma, kas ar Ministru kabineta 2017. gada 10. maija rīkojumu Nr. 233 “Grozījumi Vides politikas pamatnostādnēs 2014.-2020. gadam” iekļauta Vides politikas pamatnostādnēs 2014.-2020. gadam. Radioaktīvo atkritumu pārvaldības programmā iekļauta arī informācija par nepieciešamajiem pasākumiem un pieejamo valsts budžeta finansējumu radioaktīvo atkritumu pārvaldības sistēmas uzlabošanai Latvijā, tai skaitā radioaktīvo atkritumu tvertnes un ilgtermiņa glabātavas būvniecībai, un Salaspils kodolreaktora likvidēšanai un uzturēšanai. Latvijai ir pienākums nodrošināt videi un iedzīvotājiem drošas radioaktīvo atkritumu pārvaldības sistēmas attīstību valstī. Lai nodrošinātu videi un iedzīvotājiem drošu, ilgtspējīgu un modernu radioaktīvo atkritumu apsaimniekošanu glabātavā “Radons” nepieciešami infrastruktūras uzlabojumi. Jaunas radioaktīvo atkritumu tvertnes būvniecība glabātavā “Radons” ir nepieciešama, lai nodrošinātu Salaspils kodolreaktora likvidēšanas un demontāžas gaitā radušos radioaktīvo atkritumu apglabāšanu, kā arī nodrošinātu vietu arī citu darbību rezultātā radīto radioaktīvo atkritumu apglabāšanai.Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC) 2018.gada 26.janvārī izsludināja starptautisku iepirkumu “Jaunas radioaktīvo atkritumu tvertnes un ilgtermiņa glabātavas būvprojekta izstrāde un būvniecība radioaktīvo atkritumu glabātavā “Radons”” un 2018.gada 7.aprīlī izsludināja starptautisku iepirkumu “Salaspils kodolreaktora likvidācija”. Izvērtējot saņemtos piedāvājums, secināts, ka piedāvātās līgumcenas būtiski pārsniedz valsts budžetā pieejamo finansējumu, kas paredzēts, lai veiktu jaunas radioaktīvo atkritumu tvertnes un ilgtermiņa glabātavas būvprojekta izstrādi un būvniecību radioaktīvo atkritumu glabātavā “Radons” (turpmāk - glabātavā “Radons”), kā arī lai veiktu Salaspils kodolreaktora likvidēšanu. Abu projektu realizēšanai nepieciešamās izmaksas tika aprēķinātas 2003.gadā, bet Salaspils kodolreaktora likvidēšanai izmaksu aktualizācija veikta 2013.gadā. 2018.gadā saņemtie piedāvājumi būtiski pārsniedz budžetā šim mērķiem pieejamo finansējumu. Nepietiekošais finansējums līdz šim brīdim nav ļāvis īstenot Salaspils kodolreaktora likvidēšanas pasākumus, kā arī nav iespējams uzsākt jaunas radioaktīvo atkritumu tvertnes un ilgtermiņa glabātavas būvniecību glabātavā “Radons”. Attiecīgi 2018.gadā nav iespējams izmantot valsts budžetā šiem mērķiem paredzēto finansējumu iepriekš plānotajā apmērā. VARAM sagatavoja un iesniedza izskatīšanai Ministru kabinetā informatīvo ziņojumu “Jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas projekta izstrāde radioaktīvo atkritumu glabātavai “Radons” un Salaspils kodolreaktora izpētes un demontāžas projekta izstrāde”, kurā tiek piedāvāts jauns risinājums, paredzot veikt jaunu iepirkumu būvprojektu izstrādei abiem projektiem, vienlaikus nosakot, ka pirms saistību uzņemšanās VARAM jāinformē Ministru kabinets par iepirkumos plānoto darbu aktuālajām izmaksām, nepieciešamības gadījumā piedāvājot ietekmes neitralizējošus pasākumus. Projekts paredz pārdalīt apropriāciju VARAM resora ietvaros par kopējo summu 1 327 876 euro.Publisko pakalpojumu nodrošināšana sabiedrībai ir viens no valsts galvenajiem uzdevumiem. Publisko pakalpojumu sniegšanas pilnveidošana ir būtiska valsts pārvaldes modernizācijas un valsts pārvaldes strukturālo reformu sastāvdaļa un ir viena no valdības prioritātēm, kurai ir būtiska loma vīzijas par mazas un efektīvas valsts pārvaldes izveidi Latvijā īstenošanā, kā arī valsts konkurētspējas un ilgtspējīgas attīstības nodrošināšanā.Administratīvais slogs ir iedzīvotāju un uzņēmēju nelietderīgais laika un resursu patēriņš, kas rodas, valstij izvirzot prasības iedzīvotājiem un uzņēmējiem saistībā ar noteiktu publisku funkciju realizāciju un pakalpojumu saņemšanu. Šis nelietderīgi patērētais laiks un citi resursi tiek atņemti produktīvai ekonomikai. Lai modernizētu un optimizētu VARAM iestāžu darbu saziņas jomā ar uzņēmējiem un privātpersonām, nepieciešams ieviest jaunus e – pakalpojumus, sistēmu savietojamību un modernizāciju:1. Valsts vides dienesta (turpmāk – VVD) informācijas sistēmas (turpmāk – IS) TULPE funkcionalitātes un tehniskā risinājuma modernizācijai, tiesību moduļu pārbūvei atbilstoši datu aizsardzības prasībām, risku vadības un datu analītikas moduļa izstrādei, lai uzņēmēji varētu attālināti piekļūt datu apskatei, nepieciešams **547 900 *euro.*** IS TULPE tehnisko modernizāciju nodrošinās VRAA. Aprēķini anotācijas pielikumā. 2. LVĢMC informācijas sistēmās :2.1. Plūdu risku informācijas sistēmas funkcionalitātes papildināšanai un operatīvo meteoroloģisko prognožu sistēmas moduļu atjaunošanai nepieciešams **161 800 *euro****.* Uzlabojumi ietvers gan plūdu risku informācijas sistēmas papildināšanu iekļaujot prognožu parametru (nokrišņu daudzums, gaisa un ūdens temperatūra, augsnes mitrums, sniega sega, ūdens daudzums sniegā uc.) telpisko attēlošanu (karšu ģenerēšanu) tīmekļa interfeisā, lai spētu komplicēti un vispusīgi analizēt un interpretēt hidrometeoroloģiskos apstākļus Ventas, Lielupes un Gaujas upju baseinos, operatīvi reaģējot uz plūdu draudiem un sagatavojot brīdinājumus, gan sistēmas SmartMet moduļu atjaunošana - iekļaujot atjaunotu un mūsdienīgus faktisko laikapstākļu analīzes un brīdinājumu sagatavošanas moduļus, kas dotu iespēju ieviest vienotu LVĢMC un Valsts ugunsdzēsības un glābšanas dienests (turpmāk – VUGD) brīdinājumu, jo šobrīd LVĢMC sagatavo meteoroloģisko vai hidroloģisko brīdinājumu, nosūta to VUGD un plašsaziņas līdzekļiem, kā arī ievieto savā mājas lapā, bet VUGD pēc tam sagatavo atsevišķu brīdinājumu, kas satur informāciju par iespējamajiem apdraudējumiem un nepieciešamo rīcību konkrētajā situācijā. Rezultātā sabiedrība saņem 2 brīdinājums. Turklāt esošajā sistēmā teritoriālā detalizācija iespējama tikai izdalot 4 lielos reģionus - Vidzemi, Latgali, Zemgali un Kurzemi, kā arī Pierīgas reģionu, bet jaunā sistēma dos iespēju sagatavot kopīgu brīdinājumu un jau detalizēt pašvaldības, kuras konkrētajā situācijā ir apdraudētas. Novērojumu tīkla modernizācijas ietvaros izveidot automātisko nokrišņu un sniega segas novērojumu laukumu ar elektrības pieslēgumu Kalnciemā, atsakoties no manuāliem novērojumiem. Tāpat tiks veikta CLIDATA sistēmas uzlabojumi, kas ļaus datu kontroles procesā izmantot telpisko analīzi un interpolāciju, vizualizējot datus uz kartogrāfiskā materiāla. (aprēķini anotācijas pielikumā).2.2. Vienotās vides informācijas sistēmas infrastruktūras uzlabojumiem nepieciešams **260 000 *euro*** finansējums, kas ļaus modernizēt Vienotās vides informācijas sistēmas serveru un datu apstrādes iekārtas, tajā skaitā licences, serveru, datu masīvu iegāde un uzstādīšana. Tas nepieciešams, jo valsts monitoringa tīklā pastāvīgi pieaug datu apstrādes un sistēmu apjoms, attiecīgi valsts deleģēto funkciju izpildē nepieciešama lieljaudas drukas un displej iekārtu iegāde. (aprēķini anotācijas pielikumā).3. Dabas aizsardzības pārvaldes (turpmāk – DAP) materiāli tehniskās bāzes uzlabošanai nepieciešams **39 109 *euro***, lai nomainītu visvecākos datorus, kas ražoti pirms 2012. gada un neatbilst drošības un darba efektivitātes prasībām. Datortehnikas iegādes nepieciešamību DAP īpaši uzsvērusi Valsts reģionālās attīstības aģentūra, kura iesaka izņemt no ekspluatācijas un norakstīt vai nomainīt uz jaunākiem datorus, kas iegādāti, līdz 2012. gadam ieskaitot (aprēķini anotācijas pielikumā).2018. gada meža ugunsgrēku pieredze atkārtoti apliecina, ka nekontrolēti, plaši meža ugunsgrēki nodara ievērojamus zaudējumus meža resursiem visā valstī, kā arī apdraud ēkas, sabiedrisko infrastruktūru un īpašumus, radot nozīmīgus riskus valsts budžetam un sabiedrībai.Saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta otro daļu VARAM tiesiskajā valdījumā ir valsts meža zemes nacionālajos parkos un dabas rezervātos 86 057 hektāru platībā, kas nodoti DAP turējumā (pārvaldīšanā).DAP apsaimniekotās meža zemes atrodas īpaši aizsargājamās dabas teritorijās, kur ir sarežģīti piekļūt, piemēram Gaujas nacionālajā parkā ir stāvas kraujas un ielejas, Slīteres nacionālajā parkā - kangaru un vigu komplekss, Ķemeru nacionālajā parkā ir vienlaidus purvainu mežu komplekss, savukārt Teiču dabas rezervātā ir > 15 000 hektāru augstie purvi un mitrie meži. Šādām grūti pieejamām teritorijām ir nepieciešama arī video novērošana, lai pārraudzītu teritoriju un operatīvi noteiktu ugunsnelaimi.Saskaņā ar Ministru kabineta 2016. gada 19. aprīļa noteikumu Nr.238 “Ugunsdrošības noteikumi” (turpmāk – Ugunsdrošības noteikumi) 2.6. apakšpunktu, DAP ir meža atbildīgā persona. Saskaņā ar Ugunsdrošības noteikumu 417.1., 417.2., 417.3., un  417.4. apakšpunktu DAP kā meža atbildīgajai personai ir pienākums nodrošināt mineralizēto joslu ierīkošanu tehnikai pieejamās kvartālu stigās, atjaunojot skujkoku mežaudzes silā, mētrājā, lānā un viršu ārenī; meža objekta autoceļos un dabiskajās brauktuvēs, kas var tikt izmantotas ugunsdzēsības vajadzībām, katru gadu līdz 1. maijam novāc pielūžņojumu, kas var traucēt ugunsdzēsības transporta pārvietošanos; katru gadu līdz 1. maijam sakārtot ceļus un piebrauktuves ugunsdzēsības ūdens ņemšanas vietām un uztur tās tādā stāvoklī, lai nodrošinātu ugunsdzēsības transportlīdzekļu piekļūšanu.Mineralizēto joslu atjaunošanu un ceļu un piebrauktuvju sakārtošanu (līdz 1. maijam) DAP pārvaldītajās meža zemēs veic kontraktēts uzņēmums (ārpakalpojums). Tajā pašā laikā nepieciešama regulāra iepriekšminēto pasākumu veikšana, it īpaši, ugunsbīstamajā periodā, piemēram, meža ceļu un dabisko brauktuvju apsekošana, operatīva lokālu sagāzumu likvidēšana, lai samazinātu ugunsgrēku izcelšanās un izplatīšanās apstākļus mežā, par ko norādījis arī Valsts meža dienests (turpmāk – VMD).Saskaņā ar normatīvajiem aktiem par ugunsdrošību un ugunsdzēsību VMD un VUGD pienākums ir ierobežot ugunsgrēku un nodzēst atklātu liesmu, tālāko uzraudzību nododot meža atbildīgajai personai – DAP. Ņemot vērā, ka ugunsgrēka vietā turpina gruzdēt sūnas, kūdra, celmi, krituši koki, kritiski svarīgi ir operatīvi pārraudzīt deguma vietu un nepieļaut atkārtotu degšanu ar liesmu. Ugunsgrēka perimetrs var būt pat desmiti kilometru grūti pieejamā - kalnainā (piemēram, pie Cēsīm) un šķēršļotā apvidū, kurās nevar piekļūt VUGD. DAP darbinieku drošībai deguma vietu uzraudzībā nepieciešami ugunsdrošības tērpi. Plānots apmācīt vairākus DAP darbiniekus – inspektorus, kuriem jau ir iepriekšēja pieredze un zināšanas.Mežu ugunsdzēsības pieredze (īpaši šogad, kad notikuši ugunsgrēki lielās platībās, grūti dzēšamās teritorijās (purvos utml.) un vienlaicīgi dažādos novados), pierādījusi, ka kritiski svarīga ir ugunsgrēku novēršanas profilakse (teritoriju kontrole, novērošana), teritoriju pieejamība (iepriekš minēto stigu, ceļu tīrīšana). Tā kā DAP pārvaldībā ir lielas valsts mežu platības, šobrīd pieejamā tehnika nav pietiekama pilnvērtīgai ugunsdrošības nodrošināšanai, kā arī nav tehnisko palīglīdzekļu (ugunsdrošības tērpi) tūlītējai ugunsgrēku un to seku likvidēšanai un atkārtotas uzliesmošanas novēršanai.2018. gadā līdz 25. septembrim degušas platības DAP pārvaldītajos valsts meža zemēs (vai blakus teritorijā, kurā iesaistīti DAP darbinieki, tehnika) 14 ha lielā platībā, atsevišķām deguma teritorijām, lai arī platības ziņā nelielām, dzēšanas un uzraudzības darbiem bija nepieciešamas vairāk tehnikas un cilvēkresursi sarežģītās piekļuves vai dzēšanas specifikas dēļ (reljefa dēļ nevar piekļūt VUGD mašīnas, purvi – pēc deguma ilgstoša gruzdēšana utml.) nekā citās meža zemēs.Kopā dzēšanas darbos un deguma vietu uzraudzībā 2018. gadā līdz 25. septembrim iesaistīti 15 DAP darbinieki (patērētas ̴ 286 darba stundas), nobraukti ap 4 tūkstoši kilometri (tehnikas amortizācija, degvielas izdevumi), kas kopumā aptuveni izmaksāja 12,5 tūkstošus *euro* (nerēķinot zaudētās koksnes vērtību, bojājumus infrastruktūrai (ceļu, dabas taku posmi), darba stundas un datortehnikas izmaksas kartogrāfisko materiālu sagatavošanai, sakaru nodrošinājumam utml.).Ugunsdrošības preventīvo pasākumu nodrošināšanai un deguma platību uzraudzībai nepieciešamā atbilstoša tehnika un aprīkojums (automašīnas, kvadricikli, piekabes, novērošanas kameras, ugunsdrošības tērpi) **171 800 *euro*** apmērā. Detalizēts aprēķins ir anotācijas pielikumā.Lai nodrošinātu efektīvu un juridiski korektu līdzekļu apguvi, saskaņā ar Publisko iepirkumu likumu jau veikta tirgus izpēte, sagatavota nepieciešamā uguns apsardzības inventāra specifikācija, un citi iepirkumam nepieciešamie dokumenti.Papildus jāmin, ka blakus ieguvums tehnikas iegādei ir labā sadarbība ar VUGD un VMD, kas dotu iespēju koordinēti un sinerģiski izmantot tehniskos līdzekļus, kas tiks iegādāti DAP rīcībā, kas daļēji kompensē papildus tehnikas iegādes nepieciešamību VUGD un VMD (tas ir, nepārdalot finansējumu tehnikas iegādei DAP vajadzībām, ugunsdrošības preventīvo pasākumu un vēl jo vairāk – ugunsgrēku un to seku likvidēšanai tiktu izmantota VUGD/VMD tehnika, kas limitē valstij kopumā pieejamos resursus savlaicīgai ugunsgrēku izplatīšanās novēršanai un atkārtotas uzliesmošanas novēršanai), kā arī samazinātu valstij (sabiedrībai) nodarīto zaudējumu apmērus ugunsgrēku gadījumos.4. Valsts reģionālās attīstības aģentūrai (turpmāk – VRAA), lai nodrošinātu Namejs Enterprise licenču uzturēšanu 2019.gadam un nodrošinātu atbalstu VARAM resora risinājumu infrastruktūras licencēm un 20 nolietoto datoru nomaiņai nepieciešams **100 003 *euro***(aprēķini anotācijas pielikumā).Pasākumi, kas nav tieši saistīti ar publiskiem pakalpojumiem, bet nepieciešams īstenot 2018. gadā: 1) VARAM un Latvijas Nacionālā vērtību fonda organizētie reģionālie forumi “Latvijas vērtības” “Darba meklētāji un remigrācija”. Paredzēts viens pasākums Latvijas reģionos - pasākuma vidējās izmaksas ir aptuveni 10 000 euro.  Paredzēts arī viens pasākums Latvijas emigrantu mītnes zemēs - pasākuma vidējās izmaksas ir aptuveni 15 000 euroForumi “Latvijas vērtības” ir “Latvijas Nacionālo vērtību fonda” jauna iniciatīva organizēt forumu ciklus par Latvijas tautsaimniecībā aktuālām tēmām. Forumu mērķis ir apkopot valsts un pašvaldību pārstāvju, dažādu valsts un nevalstisko organizāciju speciālistu, uzņēmēju viedokļus un pieredzes, kā arī meklētu jaunus risinājumus konstatētajos problēmjautājumos. Pirmā foruma “Latvijas vērtības” tēma ir “Cilvēks – darba meklētāji un remigrācija”, lai skaidrotu pašreizējo situāciju pieaugošajā darbaspēka problemātikā reģionos, kā arī apzinātu būtiskākos secinājumus dzīves vides pilnveidošanai Latvijā.  Forumu ciklā notiks pieci forumi, pa vienam katrā Latvijas plānošanas reģionā š.g. augustā un septembrī.Otrais forums tiks veltīts diskusijai ar Latvijas valstspiederīgiem, kas ir emigrējuši un šobrīd dzīvo ārvalstīs – diskusijās tiks apskatīti faktori, kas veicinātu remigrāciju uz Latviju.Pēc forumiem organizatori – nodibinājums “Latvijas Nacionālo vērtību fonds” publicēs forumu laikā iegūtās atziņas un secinājumus, kā arī iepazīstinās ar tiem atbildīgās institūcijas un citas iesaistītās organizācijas. Līdz ar to kopumā nepieciešams **25 000** euro.2) VARAM 2017.gada 28.decembrī iesniedza projekta iesniegumu Nr.4.2.1.2/17/I/045 Centrālajā finanšu un līgumu aģentūrā “Vides aizsardzības un reģionālās attīstības ministrijas administratīvās ēkas Peldu ielā 25, Rīgā, energoefektivitātes paaugstināšanas pasākumi” ierobežotā projektu iesniegumu atlasē. Februārī tika izsludināts iepirkums „Būvprojekta izstrāde un autoruzraudzība VARAM administratīvās ēkas Peldu ielā 25, Rīgā atjaunošanai ar mērķi paaugstināt ēkas energoefektivitāti” (iepirkuma identifikācijas Nr. VARAM 2018/1). Iepirkums tika veikts saskaņā ar 2016. gada 9. augusta Ministru kabineta noteikumu Nr. 534 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi” ietvaros. Pamatojoties uz iepirkuma rezultātiem, 2018.gada 4.jūnijā tika noslēgts līgums ar SIA “Eņģeļu Pilsēta” par kopējo summu **22 264 *euro***, kas paredz būvprojekta izstrādi un saskaņošanu 6 mēnešu laikā no līguma parakstīšanas dienas. Projekta iesniegumā projektēšanas darbi ir minēti kā neattiecināmās izmaksas, kas VARAM jāsedz no pašu līdzekļiem. Jūnijā tika prognozēta budžeta līdzekļu neapguve VARAM budžeta programmā 28.00.00 “Meteoroloģija un bīstamo atkritumu pārvaldība”, ko bija plānots rosināt pārdalīt šim mērķim.Pārdalītais finansējums tiks izlietos līdz 2018.gada beigām, sasniedzot plānotos mērķus. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, VRAA, VVD, DAP, LVĢMC.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. g. | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. g. | izmaiņas, salīdzinot ar vidēja termiņa budžeta ietvaru 2020. g. |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ņemot vērā, ka jautājums saistīts ar apropriācijas pārdali VARAM resora ietvaros 2018.gadā, valsts budžeta ieņēmumi un izdevumi nemainās. Apropriācijas pārdale no VARAM budžeta programmas 28.00.00 “Meteoroloģija un bīstamo atkritumu pārvaldība” 2016.-2018. gada budžeta neatliekamā pasākuma “Salaspils kodolreaktora likvidācijas pasākumu kopuma izpildes nodrošināšana” **1 327 876** *euro*, tai skaitā: 1. uz VARAM budžeta apakšprogrammu 23.01.00 “Valsts vides dienests” **497 900** *euro* VVD informācijas sistēmas TULPE funkcionalitātes modernizācijai, tiesību moduļu pārbūvei atbilstoši datu aizsardzības prasībām, risku vadības un datu analītikas moduļa izstrādei, lai uzņēmēji varētu attālināti piekļūt datu apskatei; 2. uz VARAM budžeta apakšprogrammu 24.08.00 “Nacionālo parku darbības nodrošināšanā” **210 909** *euro*, tai skaitā **39 109**  *euro* DAP materiāli tehniskās bāzes atjaunošanai – vecas datortehnikas nomaiņai un **171 800** *euro* transportlīdzekļu un to aprīkojuma iegādei;  3. uz VARAM budžeta programmu 30.00.00 “Attīstības nacionālie atbalsta instrumenti” **25 000** *euro*, VARAM un Latvijas Nacionālā vērtību fonda organizēto forumu “Latvijas vērtības”, “Darba meklētāji un remigrācija” izdevumu segšanai;4. uz VARAM budžeta programmu 97.00.00 “Nozaru vadība un politikas plānošana” **22 264** *euro* VARAM administratīvās ēkas Peldu ielā 25, Rīgā, energoefektivitātes paaugstināšanas pasākumu būvprojekta izstrādei;5. uz VARAM budžeta programmu 32.00.00 “Valsts reģionālās attīstības politikas īstenošana” **150 003 *euro,*** no tiem **100 003 *euro***  lietvedības sistēmas “NAMEJS” licenču uzturēšanai, VARAM resora risinājumu infrastruktūras licenču atbalstam un datortehnikas nomaiņai un **50 000 *euro*** VVD informācijas sistēmas TULPE tehniskā risinājuma modernizācijai (serveri, datu glabātuve).6. **421 800** *euro* VARAM budžeta programmas 28.00.00 “Meteoroloģija un bīstamo atkritumu pārvaldība” ietvaros, no tiem 161 800 *euro* LVĢMC plūdu risku informācijas sistēmas funkcionalitātes papildināšanai un operatīvo meteoroloģisko prognožu sistēmas moduļu atjaunošanai un 260 000 *euro* Vienotās vides informācijas sistēmas infrastruktūras uzlabojumiem, kas ļaus modernizēt Vienotās vides informācijas sistēmas serveru un datu apstrādes iekārtas, tajā skaitā licences, serveru, datu masīvu iegādei un uzstādīšanai.Detalizētie aprēķini, apropriācijas pārdalei ir pievienoti anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|   |
| 1. | Projekta izpildē iesaistītās institūcijas | VARAM, VRAA, VVD, DAP, LVĢMC. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav paredzēta jaunu institūciju izveide. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

I.Koteļņikova, 67026922

irena.kotelnikova@varam.gov.lv